open-index/open-wikipedia-markdown huggingface dataset:
Կիարա Չիվելլո

**Կիարա Չիվելլո** (), իտալացի երգչուհի, երգահան, դաշնակահար և կիթառահար։.

Իտալիայի նախագահ Սերջիո Մատարելայի նախաձեռնությամբ, 2018 թվականի դեկտեմբերի 19-ին, նրան շնորհվել է Իտալիայի Հանրապետության «Արժանիքի շքանշանի ասպետ» պատվավոր կոչումը։

## Կենսագրություն
Կիարա Չիվելլո ծնվել է Ռիմա քաղաքում, Ապուլիացի հոգեվերլուծաբանի և սիցիլիացի բժիշկի ընտանիքում։

3 տարեկանում ոգեշնչված Բիանկայի տատիկի երաժշտական գործիք նվագելով չնայած երաժշտական ​​տեսությունից որևէ պատկերացում չունենալուն, նա սկսեց դաշնամուր նվագել, որտեղ աստիճանաբար բացահայտեց նոտաների միջև եղած կապը։ 13 տարեկանում Կիարան սովորել է Հռոմի Սուրբ Լուիսի երաժշտական ​​դպրոցում, որտեղ հանդիպել է իր առաջին ուսուցչուհուն՝ Էդդա Դել Օրսոյին, որը հայտնի էր Էննիո Մորիկոնեի հետ համագործակցությամբ։ Ավելի ուշ նրան փոխարինում է Չինցիա Սպատան, ով համոզում է նրան մասնակցել դպրոցի ուսանողների համար կազմակերպվող Ումբրիա Ջազի լսումներին։

1994 թվականին մեկնում է Բոստոն որպեսզի սովորի երաժշտական դպրոց Բերկլուում։ Այնտեղ նա ծանոթանում է Անտոնի Բեննետի հետ, որը հայտնի երաժիշտ Տոնի Բեննետի դուստրն է։ Քոլեջն ավարտելուց հետո նա մեկնում է Նյու Յորք, որտեղ ծանոթանում է Ռասսոմ Տիտլմանի հետ, ով էլ թողարկել է նրա առաջին ալբոմը։

2012 թվականին Չիվելլոն մասնակցել է Սան Ռեմոյի փառատոնին «Մեծ» կատեգորիայում՝ Դիանա Տեխերայի հետ գրված «Al posto del mondo» երգով, սակայն չի անցել եզրափակիչ։

## Քննադատություն
2005 թվականին Billboard-ը երգչուհի-երգահանի մասին գրել է. «Երգչուհի-երգահան Քիարա Չիվելլոյի դեբյուտային ալբոմի գեղեցկությունը, հմայքը և խարիզման, անկասկած, խոստումնալից սկիզբ է և աշխարհին ազդարարում է նոր տարվա առաջին բացահայտումը»։ «International Herald Tribune»-ը նշել է. «Անհատականության, խորության և նրբագեղության համադրությունը... տպավորիչ է»։ Ամերիկացի փոփ երգիչ Թոնի Բենեթը իտալացի երգչուհուն և երգահանին անվանել է «իր սերնդի լավագույն ջազ երգչուհին»։

Բերտ Բաչարաչը հայտարարել է. «Նա ունի ամեն ինչ, ինչ անհրաժեշտ է սուպերաստղ լինելու համար»։ Երգչուհի և դերասանուհի Սինդի Լոուփերը երգչուհու դեբյուտային ալբոմը՝ «Last Quarter Moon»-ը, անվանել է «հիպնոսացնող և ապշեցուցիչ»։ Ֆիլ Վուդսը Սիվելոյին անվանել է «ավելին, քան պարզապես երգիչ, իսկական երաժիշտ և իմպրովիզատոր, դաշնակահար և կոմպոզիտոր»։

## Ծանոթագրություններ


## Արտաքին հղումներ
* Официальный веб-сайт

Կատեգորիա:Անձինք Հռոմից
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Երաժիշտներ այբբենական կարգով
Կատեգորիա:Իտալացի երաժիշտներ
Կատեգորիա:Իտալացի երգիչներ
Կատեգորիա:Իտալացի երգչուհիներ
Կատեգորիա:Իտալացիներ
Կատեգորիա:Իտալիա
Կատեգորիա:Կին
Կատեգորիա:Իտալացի դաշնակահարներ
Կատեգորիա:Կին կիթառահարներ
Ջինո Պիվատելլի

**Ջինո Պիվատելլի** (, ), իտալացի ֆուտբոլիստ, հարձակվող և մարզիչ։

## Կարիերա
Պիվատելլին ծնվել  է 1933 թվականին։ Նա իր կարիերան սկսել է «Վերոնա» ակումբում, որի կազմում 17 տարեկանում իր նորամուտն է նշել Սերիա B-ում։ Ընդամենը երեք մրցաշրջանի ընթացքում նա «Վերոնայի» կազմում մասնակցել է 68 խաղի և խփել 25 գոլ։

1953 թվականի ամռանը Ջինո Պիվատելլին տեղափոխվել է «Բոլոնյա», որտեղ դարձել է հարձակման հիմնական խաղացող։ Յոթ մրցաշրջանի ընթացքում «Բոլոնյայի» կազմում նա խփել է 105 գոլ։ 1955/56 մրցաշրջանում Պիվատելլին 30 խաղում խփել է 29 գոլ և դարձել առաջնության լավագույն ռմբարկուն։

27 տարեկանում Ջինոն լքել է «Բոլոնյան» և տեղափոխվել «Նապոլի», սակայն երկար չի մնացել այնտեղ․ մրցաշրջանի ավարտից հետո միացել է «Միլանին»։ «Միլանի» կազմում Պիվատելլին 1962 թվականին դարձել է Իտալիայի չեմպիոն, իսկ 1963 թվականին՝ Եվրոպայի չեմպիոնների գավաթի հաղթող։ Դրանից հետո նա հեռացել է ֆուտբոլից։

## Հավաքականում
Նա իր նորամուտը Իտալիայի հավաքականի կազմում նշել է 1955 թվականի մարտի 30-ին՝ 22 տարեկան հասակում՝ կրելով 10 համարի մարզաշապիկը։ Նա գոլ է խփել աշխարհի  գործող  չեմպիոն Արևմտյան Գերմանիայի դեմ խաղում՝ 2-1 հաշվով։ Նա իր երկրորդ միջազգային գոլը խփել է  Պորտուգալիայի դեմ 1957 թվականի դեկտեմբերի 22-ին՝ 1958 թվականի ֆուտբոլի աշխարհի առաջնության որակավորման խաղում։ Ընդհանուր առմամբ, նա յոթ խաղ է անցկացրել ազգային հավաքականի կազմում և խփել երկու գոլ 1954-1958 թվականների միջև ընկած ժամանակահատվածում։

Ջինո Պիվատելլին մահացել է 2025 թվականի հոկտեմբերի 17-ին՝ 92 տարեկան հասակում։

## Նվաճումներ
### Միլան (Իտալիա)
*Իտալիայի չեմպիոն (1)-1961/62
*Եվրոպայի չեմպիոնների գավաթի հաղթող-1962/63

### Անհատական
*Իտալիայի առաջնության լավագույն ռմբարկու (1)-1955/56 (29 գոլ)

## Ծանոթագրություններ

## Արտաքին հղումներ
*Gino Pivatelli

 
Կատեգորիա:Բոլոնիայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Վերոնայի ֆուտբոլիստներ
Ֆրանկո Ռևիլիո

**Ֆրանկո Ռևիլիո** (, ), իտալացի տնտեսագետ, քաղաքական և պետական գործիչ, Իտալիայի ֆինանսների նախարար (1979-1981, 1993) և սենատոր (1992-1994)։

## Կենսագրություն
Ֆրանկո Ռևիլիո ծնվել է 1935 թվականի փետրվարի 3-ին Թուրինում։ Կրթություն է ստացել իր ծննդավայրում։ Նրա դիպլոմային աշխատանքը նվիրված է եղել պետական ընկերությունների արդյունավետության բարձրացմանը։

## Կարիերա
Ռևիլյոն եղել է տնտեսագիտության պրոֆեսոր Թուրինի համալսարանում։ Նա անդամակցել է Սոցիալիստական կուսակցության և վարչապետ Ֆրանչեսկո Կոսիգայի կառավարությունում 1979 թվականի օգոստոսի 4-ից մինչև 1981 թվականի հունիսի 28-ը զբաղեցրել է Իտալիայի ֆինանսների նախարարի պաշտոնը։ Երկու տարի շարունակ աշխատելով համալսարանում՝ 1983 թվականին նա հրաժարական է տվել և դարձել իտալական «Ente Nazionale Idrocarburi» (ENI) էներգետիկ ընկերության նախագահ։ Նրան այդ պաշտոնում նշանակել են ընկերության վերակազմակերպման և բարելավման նպատակով։

1992 թվականին նա նշանակվել է բյուջեի նախարար վարչապետ Ջուլիանո Ամատոյի կառավարության կազմում։ Նրա պաշտոնավարման ժամկետը տևեց մինչև 1993 թվականի փետրվարը, երբ նրան փոխարինել է Բենյամինո Անդրեատտան։ 1993 թվականի փետրվարի 21-ին կառավարության վերակազմավորումից հետո Ռևիլյոն նշանակվել է ֆինանսների նախարար՝ փոխարինելով Ջովաննա Գորիային։ Սակայն արդեն մարտի 30-ին հրաժարական է տվել՝ կաշառակերության սկանդալին ենթադրյալ առնչության պատճառով։

Հետո Ռևիլյոն հեռացել է քաղաքականությունից և վերադարձել է իր դասախոսական աշխատանքին Թուրինի համալսարանում, որտեղ հետագայում դարձել է պատվավոր պրոֆեսոր։

Ֆրանկո Ռևիլիոն մահացել է 2025 թվականի հոկտեմբերի 23-ին Թուրինում՝ 91 տարեկան հասակում։

## Ծանոթագրություններ

## Արտաքին հղումներ
*Revìglio, Franco

 
Կատեգորիա:20-րդ դարի իտալացի քաղաքական գործիչներ
Կատեգորիա:21-րդ դարի իտալացի քաղաքական գործիչներ
Կատեգորիա:Թուրին քաղաքում մահացածներ
Կատեգորիա:Թուրինի համալսարանի շրջանավարտներ
Կատեգորիա:Իտալացի տնտեսագետներ
Կատեգորիա:Կազմակերպությունների ղեկավարներ
Կատեգորիա:Քաղաքական գործիչներ
Ըմբշամարտի աշխարհի առաջնություն 2005

**Ըմբշամարտի աշխարհի առաջնություն 2005**, անցկացվել է 2005 թվականի սեպտեմբերի 26-ից հոկտեմբերի 2-ը Հունգարիայի մայրաքաղաք Բուդապեշտում։

## Մեդալներ

## Մեդալային հաշվարկ ըստ ոճերի

## Մեդալակիրներ

### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ
621 մասնակիցներ 81 երկրներից

* (1)
* (1)
* (11)
* (4)
* (5)
* (10)
* (20)
* (2)
* (4)
* (14)
* (14)
* (1)
* (1)
* (20)
*28px Չինական Թայբեյ (2)
* (1)
* (13)
* (1)
* (6)
* (2)
* (3)
* (5)
* (4)
* (8)
* (12)
* (15)
* (20)
* (4)
* (16)
* (3)
* (21)
* (18)
* (14)
* (3)
* (6)
* (14)
* (21)
* (16)
* (15)
* (3)
* (6)
* (9)
* (1)
* (1)
* (1)
* (6)
* (14)
* (2)
* (4)
* (1)
* (4)
* (6)
* (1)
* (1)
* (1)
* (16)
* (2)
* (5)
* (5)
* (17)
* (21)
*24px Սերբիա և Չեռնոգորիա (3)
* (7)
* (2)
* (1)
* (14)
* (9)
* (3)
* (7)
* (6)
* (3)
* (1)
* (1)
* (2)
* (18)
*24px Ամերիկյան Վիրջինյան կղզիներ (1)
* (21)
* (1)
* (21)
* (13)
* (9)

## Արտաքին հղումներ
* Themat.com

Կատեգորիա:2005 ըմբշամարտում
Կատեգորիա:Ըմբշամարտի աշխարհի առաջնություններ
Räbeliechtli

մինի|Ռեբըլիխթլի
**Ռեբըլիխթլի** (rɛːbəːliəxtːli, առանց IPA: Rää-bə-lieəcht-li, ), աշնանային շաղգամից (ալեմաներեն՝ Räbe) պատրաստվող ավանդական լապտեր գերմանախոս երկրներում: Միջնադարում շաղգամը հիմնական սննդակարգի մաս է կազմել, ինչպես ներկայումս կարտոֆիլը։ Նոյեմբերին վերջին բերքահավաքը նշելու համար Շվեյցարիայի տարբեր կանտոններում երեխաները նման լապտերներ են պատրաստում։
մինի|Ռեբըլիխթլին Ռիխթերսվիլում, 2025
## Ծագում և արտադրություն
Այսօր շաղգամը կորցրել է իր կարևորությունը որպես հիմնական սնունդ։ Լապտերը պատրաստելու համար շաղգամից նախ գդալով, ապա՝ սուր դանակով խոռոչ են բացում՝ պատերը թողնելով մոտ մեկից երկու սանտիմետր հաստությամբ։ Երեխաներն ու մեծահասակները շաղգամի կեղևի վրա փորագրում են նախշեր։ Ավանդական թեմաները հիմնականում արևն են, լուսինը և աստղերը, որոնց մասին նաև երգում են։

Լապտերի պատրաստման հիմնական աշխատանքը կատարվում է տանը՝ ընտանիքի հետ, ինչպես նաև շքերթին մասնակցությունը, հիմնականում կատարվում են տեղական երիտասարդական ակումբներում, դպրոցներում և մանկապարտեզներում: Շաղգամները հաճախ երիտասարդներին տրամադրում է դպրոցը կամ տեղական ասոցիացիաները:

## Լապտերների շքերթ
մինի
Շաղգամից լապտերները՝ Ռեբըլիեխթլիները, մեկ հանգույցով միացած երեք լարից են կախվում։ Երբեմն հանգույցի հատվածում օգտագործվում է նաև փայտիկ։ Շաղգամի խոռոչի մեջ փոքրիկ մոմ է դրվում, և երեխաները այդ լուսավոր լապտերներով անցնում են մութ փողոցներով։ Լույսը շաղգամի փորագրված նախշերի միջով ստեղծում է գեղեցիկ տեսարան։ Շքերթի ժամանակ փողոցային լուսավորությունը հաճախ անջատում են (սովորաբար նոյեմբերին)՝ շաղգամից դուրս եկող լուսային մթնոլորտը պահպանելու համար։ Երթից հետո շաղգամի լապտերները տեղադրվում են պատուհանի մոտ, մինչև մոմերն այրվեն: Հաճախ երթերը կրկնում են ամեն երեկո ընտանիքում կամ թաղամասում, մինչև լապտերները չորանան և պարարտանյութի վերածվեն: Շքերթներն ուղեկցվում են համապատասխան երգերով, ինչպիսիք են *Ich geh’ mit meiner Laterne* («Գնում եմ իմ լապտերով»), *Laterne, Laterne, Sonne, Mond und Sterne*(«Լապտեր, լապտեր, արև, լուսին և աստղեր») կամ ալեմաներեն *Rääbeliechtli, wo gaasch hii?* («Ռեբըլիեխթլի ու՞ր ես գնում»)։ 

Շքերթի ավանդույթը, ըստ երևույթին, սկիզբ է առել 19-րդ դարի կեսերից: Օրինակ՝ Ռիխտերսվիլ համայնքում գրանցված է, որ առաջին շքերթները տեղի են ունեցել մոտ 1860 թվականին: Մինչ այդ շաղգամի լապտերներն օգտագործվել են մթության մեջ երեկոյան պատարագին գնալու համար:

## Միջազգային տարածում
Եվրոպայի այլ երկրներում շաղգամի լապտերով լույսերը տարածված չեն: Այնուամենայնիվ, Մեն կղզում հոկտեմբերի 31-ին Հոփ-տու-Նաա փառատոնի համար պատրաստվում է շաղգամի լույսի մի տեսակ: Շաղգամի վրա հաճախ փորագրում են կախարդներ և սարսափելի խորհրդանիշներ, հավանաբար՝ իռլանդական Հելոուինի հետ կապված:

## Տես նաև
* Sankt-Martins-Umzug – նմանատիպ ավանդույթներ այլ երկրներում
* Bochselnacht
* Räbechilbi – Ռիխթերսվիլում խոշոր միջոցառում՝ մոտ 25 տոննա շաղգամներով
* Bachfischet Արաուում
* Rübengeistern
* Դդմից լապտեր

## Ծանոթագրություններ

## Գրականություն
* Margret Strub: Hinaus aufs Land. Atlantis, Zürich 1994.

Կատեգորիա:Շվեյցարական բանահյուսություն
Կատեգորիա:Շվեյցարիայի փառատոներ
Where Is My Husband!

**«Where Is My Husband!»**, բրիտանացի երգչուհի-երգահան Raye-ի սինգլը։  Նա հանդես է եկել որպես հեղինակ և պրոդյուսեր իր մշտական գործընկեր Մայք Սաբատի հետ միասին: Մի քանի փառատոններում երգը կատարելուց հետո Ռեյը թողարկել է այն *Human Re Sources* լեյբլում 2025 թվականի սեպտեմբերի 19-ին որպես իր ապագա երկրորդ ստուդիական ալբոմի առաջատար սինգլ։  «Where Is My Husband!» երգի համար նկարահանվել է  երաժշտական տեսահոլովակ, որտեղ Ռեյը փորձում է կապվել խորհրդավոր տղամարդու հետ։   Երգն ընդգրկվել է Հունաստանի, Իռլանդիայի, Շվեդիայի, Շվեյցարիայի և Մեծ Բրիտանիայի հիթ-շքերթների թոփ-10-ում ։

## Պատմություն
2025 թվականի հունիսի 28-ին Raye-ն կատարել է «Where Is My Husband!» երգը Գլաստոնբերիի փառատոնում` բացելով իր ելույթը Pyramid Stage բեմում։  NME-ի սյունակագիր Սուրեջ Սինգհն այն անվանել է «հզոր մեղեդի» և նշել, որ երգչուհուն նվագակցել է փողային նվագախումբը։  Ավելի ուշ նա կատարել է երգն այլ փառատոներում, ներառյալ All Points East-ը Անգլիայում և Montreux Jazz Festival-ը Շվեյցարիայում։  Բացի այդ, Ռեյը երգը ցուցադրել է TikTok տեսահոլովակների փոխանակման հավելվածում, որտեղ բրիջի հատվածը վիրուսային է դարձել։ 

«Where Is My Husband!» թողարկվել է 2025 թվականի սեպտեմբերի 19-ին  Human Re Sources ընկերության կողմից։ Այն հայտարարվել է որպես Raye-ի առաջիկա երկրորդ ստուդիական ալբոմի առաջատար սինգլ, որը հասանելի է դարձել նախնական պատվերի համար նույն օրը և նախատեսվում էր թողարկել 2026 թվականին։ Սինգլի թողարկմանը զուգահեռ երգչուհին հայտարարել է համերգային շրջագայության մասին, որը կոչվում է *This Tour May Contain New Music*, որը պետք է անցնի Եվրոպայում և Հյուսիսային Ամերիկայում 2026 թվականին։

## Կոմպոզիցիա և տեքստ
Raye-ն գրել և դարձել է «Where Is My Husband!» երգի պրոդյուսեր իր մշտական գործընկեր Մայք Սաբատի հետ։  Դեյվիդ Բրաունը Rolling Stone-ի համար իր հոդվածում երգը բնութագրել է որպես հին և նոր R&B-ի խառնուրդ՝ ընդգծելով փողային գործիքների և հիփ-հոփ հնչողության օգտագործումը։  Consequence-ից Պաոլո Ռագուզան այն նկարագրել է որպես ռետրո ոճի փոփ երգ, իսկ Clash-ից Շահզաիբ Հուսեյնը այն մեկնաբանել է որպես «մետաղական» R&B և սոուլ երգ՝ 1960-ականների կանանց խմբերի երաժշտության տարրերով։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ
Դենիս Նևեդրով

**Դենիս Դմիտրիևիչ Նևեդրով** (,     ), ֆուտզալի ռուս խաղացող, Ռուսաստանի «Տյումեն» ակումբի և Հայաստանի ազգային հավաքականի ունիվերսալ խաղացող։ Նա խաղացել է նաև Ռուսաստանի երիտասարդական հավաքականում։

## Կենսագրություն
Դենիսը ֆուտզալ սկսել է խաղալ 7 տարեկանից հայրենի Յուգորսկ քաղաքում՝ Յուրի Իվաշինի ղեկավարությամբ։  2009/10 մրցաշրջանում «ԳՏՅ» («Գազպրոմ տրանսգազ Յուգորսկ») թիմի կազմում նա դարձել է 1993-1994 թվականների թիմերի (ավագ տարիքային խումբ) ֆուտզալի Ռուսաստանի երիտասարդական առաջնության արծաթե մեդալակիր և լավագույն ռմբարկու։

Խաղացել է «Գազպրոմ-Յուգրա» թիմում: 16 տարեկանում տեղափոխվել է «Տյումեն», որտեղ սկզբում խաղացել է մինչև 18 տարեկանների թիմում: Դրանից հետո Նևեդրովը դարձել է «Իշիմ-Տյումեն-2»-ի հիմնական և պահեստային թիմերի խաղացող: 2012/13 մրցաշրջանում, որպես հիմնական թիմի անդամ, նա նվաճել է Ռուսաստանի առաջնության բրոնզե մեդալը, իսկ պահեստային թիմի հետ հաղթել է Բարձրագույն խմբի առաջնությունում: 2017/18 մրցաշրջանի ավարտից հետո նա վարձավճարով տեղափոխվել է Նեֆտեյուգանսկ, որտեղ 2018/19 մրցաշրջանում խաղացել է տեղի «ԲԼիԿ» թիմի կազմում: Այդ թիմի կազմում անցկացրել է 17 խաղ՝ խփելով 8 գոլ, ինչպես նաև նվաճել է արծաթե մեդալներ Տյումենի մարզի մրցանակների միջազգային մրցաշարում: «ԲԼիԿ»-ի լուծարումից հետո Դենիս Նևեդրովը վերադարձել է «Տյումեն»։

### Ելույթներ հավաքականներում
Դենիս Նևեդրովը Իրանի դեմ չորս ընկերական խաղ է անցկացրել Ռուսաստանի երիտասարդական հավաքականի կազմում, որոնցում խփել է մեկ գոլ։

2021 թվականի սկզբին նա ստացել է Հայաստանի քաղաքացիություն և սկսել է խաղալ Հայաստանի ազգային հավաքականում, որի կազմում նվաճել է 2026 թվականի Եվրոպայի առաջնության եզրափակիչ փուլի ուղեգիր։

## Նվաճումներ
* Ռուսաստանի առաջնության արծաթե մեդալակիր՝ 2020/21
* Ռուսաստանի առաջնության բրոնզե մեդալակիր (3)՝ 2012/13, 2017/18, 2023/24
* Ռուսաստանի Պրեմիեր լիգայի հաղթող (2)՝ 2012/13, 2015/16
* Տյումենի մարզի մրցանակների միջազգային մրցաշարի արծաթե մեդալակիր (2)՝ 2018, 2023
* Ռուսաստանի երիտասարդական առաջնության արծաթե մեդալակիր (ավագ տարիքային խումբ)՝ 2009/10

## Ծանոթագրություններ

## Արտաքին հղումներ
* Պրոֆիլը AMFR կայքում
* Պրոֆիլը Սուպերլիգայի կայքում

Կատեգորիա:1994 ծնունդներ
Կատեգորիա:Ապրող անձինք
Կատեգորիա:Հայաստանի հավաքականի ֆուտզալիստներ
Կալետտա

**Կալետտա** (, ), ֆրակցիա (վարչատարածքային միավոր), Սինիսկոլա կոմունայի կազմում, որը գտնվում է Իտալիայի Սարդինիա ինքնավար շրջանի Նուորո գավառում։

## Աշխարհագրություն
Կալետտան գտնվում է Օլբիայից մոտավորապես 50 կմ հարավ, Սինիսկոլայի վարչական տարածքում, կղզու Տիրենյան ափին։

Այն հյուսիսային կողմից սահմանակից է Սան Ջովաննիին՝ Պոզադայի ափամերձ հատվածին։

Կալետտան գտնվում է հայտնի լողափի դիմաց (մոտ 10 կմ մաքուր սպիտակ ավազով), որն ավարտվում է Սանտա Լուսիա փոքրիկ քաղաքում։

## Պատմություն
Միջնադարում այստեղ կար նավահանգիստ, որը կոչվում էր *«Portunono»* (սարդիներենից՝ «նոր նավահանգիստ»)։

19-րդ դարում բնակիչները այս տարածքը անվանում էին *«Pedras Nieddas»* (սարդիներենից՝ «սև քարեր»)։

Կալետտան հին ձկնորսական գյուղ է, որի փոքրիկ ծոցը 1970-ական թվականներին վերածվել է զբոսաշրջային նավահանգստի, իսկ վերջերս վերանորոգվել և ընդարձակվել է։

Տեղական եկեղեցին, որը նվիրված է Նոստրա Սինյորա դի Ֆատիմային, կառուցվել է 1954 թվականին։

## Բնակչություն
Բնակչությունը կազմում է 1950 մարդ։

## Տնտեսություն
Տեղի բնակիչների եկամտի հիմնական աղբյուրները զբոսաշրջությունն ու ձկնորսությունն են։

## Զբոսաշրջություն
Այն Իտալիայի հայտնի հանգստավայր է՝ շնորհիվ իր լողափի և համանուն նավամատույցի։

## Առաջարկվող լաստանավային ծառայություն
Տեղական բնակչությունը պահանջում է, որ Կալետտան իր նավահանգստում ունենա լաստանավային գիծ դեպի մայրցամաք (Իտալիայի մայրցամաք), և մի քանի տարի առաջ որոշ փորձեր են իրականացվել, որոնք հաստատել են նման նախաձեռնության հնարավոր հաջողությունը, սակայն (նաև արտաքին մարմնի հատուկ վարչական իրավասության և Պոզադայի սահմանակից տարածքի իրավասության ներքո գտնվող նավահանգստի մաս լինելու պատճառով) վարչական խնդիրները և տեղական մրցակցությունը իրականում կասեցնում են այս իմաստով հետագա զարգացումը։

## Արվեստում
Ֆրանսիացի դրամատուրգ Անդրե Պիեռ դը Մանդյարգի «Ծովային շուշաններ» (1956) վեպի գործողությունները տեղի են ունենում Կալետտա լողափում։

## Պատկերասրահ

Spiaggia La Caletta.JPG|thumb|Կալետտայի լողափը
Spiaggia la Caletta - panoramio.jpg|слева|մինի|Կալետտայի լողափը


## Ծանոթագրություններ

## Գրականություն
* Grande Enciclopedia della Sardegna / a cura di F. Floris. — Sassari: Newton&ComptonEditori, 2007.

## Արտաքին հղումներ
* Պաշտոնական տարածաշրջանային կայքը իտալերենով
* Պաշտոնական տարածաշրջանային կայքը անգլերենով
* Սարդինիայի ուղեցույց
* Սարդինիայի տուրիստական ​​​​տեղեկատվություն 
* Օդապարուկների դպրոց տեղում (Օլիմպիական կոմիտեի պաշտոնական անդամ)

Կատեգորիա:Բնակավայրեր այբբենական կարգով
Կատեգորիա:Իտալիայի բնակավայրեր
Մոնտե Կոնսոլինո

**Մոնտե Կոնսոլինո** (), գագաթ՝ Սերե Կալաբրեզի լեռնազանգվածում։ Բարձրությունը ծովի մակարդակից 701 մ է։ Լեռը գտնվում է Ռեջո դի Կալաբրիայից արևելք՝ մետրոպոլիտյան քաղաքում։

## Աշխարհագրություն
Լեռան ստորոտում է գտնվում Ստիլո քաղաքը։ Կոնսոլինոյի և Մոնտե Ստելլայի միջև ընկած հովտում է գտնվում Բիվոնջի քաղաքը, իսկ Կոնսոլինոյի և Մոնտե Մամիկոմիտոյի միջև ընկած հովտում՝ Պացանո քաղաքը։

## Պատմություն
Ստիլո քաղաքում, լեռան գագաթին գտնվում են 11-րդ դարի Նորմանական ամրոցի քարե ավերակները, որը կառուցել է Սիցիլիացի Ռոժեր II-ը (1095–1154), իսկ ստորոտում՝ 9-րդ դարի բյուզանդական կաթոլիկ եկեղեցին։ Լեռան լանջերին կան այրեր՝ քարանձավներ, որտեղ միջնադարում ապրել են ճգնավոր վանականները։ Դրանցից մի քանիսում պահպանվել են որմնանկարներ։ Դրանցից ամենահայտնին Սանտ Անջելոյի քարանձավն է, որը նախկինում որպես վանք էր օգտագործվում ուղղափառ հավատքի բյուզանդական վանականների կողմից։ Այնտեղ կա մի որմնանկար, որը պատկերում է գրկախառնվող սրբերին՝ Հիսուս Քրիստոսի օրհնության ներքո։ Դեռևս վեճեր կան այն մասին, թե ովքեր են պատկերված դրա վրա՝ Պետրոս և Պողոս առաքյալները, թե՞ Կոսմասը և Դամիանը։

## Պատկերասրահ


Resti del castello normanno.JPG|Նորմանական ամրոցի ավերակները գագաթնակետին
Monte COnsolino frontale.jpg|Հեռվում Մոնտե Կոնսոլինոն
Resti del sentiero panoramico verso il castello normanno di Stilo e via Crucis 13 agosto 2015.jpg|Լեռան արահետի վրա
Zona antistante il castello con torre.JPG|Լեռան գագաթին
Castello Normanno.JPG|thumb|left|Սիցիլիացի Ռոժեր II-ի կողմից կառուցված Նորմանական ամրոցի քարե պատերը


## Ծանոթագրություններ

Կատեգորիա:Իտալիայի լեռներ
Կատեգորիա:Եվրոպայի լեռներ
Շանհայի համագործակցության կազմակերպության Իսլամաբադի գագաթնաժողով (2024)

**Շանհայի համագործակցության կազմակերպության Իսլամաբադի գագաթնաժողով**, Շանհայի համագործակցության կազմակերպության կառավարությունների ղեկավարների խորհրդի 23-րդ ամենամյա գագաթնաժողովը, որը տեղի է ունեցել 2024 թվականի հոկտեմբերի 15-16-ը Պակիստանի մայրաքաղաք Իսլամաբադում։

## Գագաթնաժողովի մասնակիցներ
Գագաթնաժողովին մասնակցել են Շանհայի համագործակցության կազմակերպության անդամ ու դիտորդ երկրների մի շարք ներկայացուցիչներն ու հյուրեր։

Հնդկաստանի արտաքին գործերի նախարար Ջայշանքար Սուբրահմանյամը շնորհակալություն է հայտնել իր գործընկերոջը՝ Պակիստանի փոխվարչապետ Իսհաք Դարին ու Պակիստանի ժողովրդին իրեն ցուցաբերված ջերմ ընդունելության համար։ Նա ընդգծել էր իր հանդիպումների կարևորությունը, ներառյալ գագաթնաժողովի ժամանակ Դարի հետ դեմ առ դեմ քննարկումը։ Այդ ժամանակ մամուլում տարածվեցին նորություններ այն մասին, որ Պակիստանն ու Հնդկաստանը ոչ պաշտոնապես պայմանավորվել են վերընդգրկվել կրիկետի դիվանագիտության մեջ, իսկ ավելի ուշ պետք է որոշվեին հնարավոր քննարկումների ծավալն ու պայմանները։

### Անդամ երկրներ
*  – վարչապետ Ռոման Գոլովչենկո
* – վարչապետ Լի Ցյան
*  – արտաքին գործերի նախարար Ջայշանքար Սուբրահմանյամ
*  – արդյունաբերության, հանքարդյունաբերության և առևտրի հարցերով նախարար Մոհամադ Աթաբաք
*  – վարչապետ Օլժաս Բեկտենով
*  – նախարարների կաբինետի ղեկավար Ակիլբեկ Ժապարով
*  – վարչապետ Շահբազ Շարիֆ
*  – վարչապետ Միխայիլ Միշուստին
*  – վարչապետ Կոխիր Ռոսուլզադա
*  – վարչապետ Աբդուլա Արիպով

### Դիտորդ երկիր
*  – վարչապետ Լուվսաննամսրային Օյուն-Էրդենե

### Հրավիրված մասնակիցներ
*  – նախարարների կաբինետի փոխղեկավար Ռաշիդ Մերեդով
* ՇՀԿ գլխավոր քարտուղար Չժան Մին
* ՇՀԿ տարածաշրջանային հակաահաբեկչական կառույցի գործադիր կոմիտեի տնօրեն Ռուսլան Միրզաև
* ՇՀԿ բիզնես խորհրդի նախագահ Աթիֆ Իքրամ Շայխ
* ՇՀԿ Interbank Union-ի խորհրդի նախագահ Մարատ Ելիբաև

## Օրակարգ
Գագաթնաժողովի օրակարգը կենտրոնացած էր տարբեր ոլորտներում, այդ թվում՝ տնտեսության, առևտրի, շրջակա միջավայրի, սոցիոլոգիայի և մշակույթի ոլորտներում տարածաշրջանային համագործակցության խթանմանը։ Կարևոր քննարկումներ են եղել նաև տարածաշրջանային անվտանգության, տնտեսական համագործակցության և հակաահաբեկչական գործողությունների շուրջ։ Շանհայի համագործակցության կազմակերպության անդամ երկրների կառավարությունների ղեկավարները քննարկել են նաև ՇՀԿ տարեկան կատարողականն ու կազմակերպական որոշումներ կայացրել անդամ երկրների շուրջ համագործակցության խթանման ուղղությամբ։

## Ծանոթագրություններ

Կատեգորիա:2024 կոնֆերանսներ
Կատեգորիա:2024 միջազգային հարաբերություններում
Կատեգորիա:Շանհայի համագործակցության կազմակերպության գագաթնաժողովներ
Քրիստոսի Ծննդյան տաճար

**Քրիստոսի Ծննդյան տաճար** (), ղպտի ուղղափառ տաճար Եգիպտոսի դեռևս անանուն նոր մայրաքաղաքում՝ Կահիրեից մոտավորապես 45 կիլոմետր արևելք։ Այն կառուցվել է Եգիպտոսի նախագահ Աբդել Ֆաթթահ Ալ-Սիսիի նախաձեռնությամբ և բացվել է 2019 թվականի հունվարի 6-ին՝ նախագահ էլ-Սիսիի և Նորին Սրբություն Պատրիարք Թեոդորոս II-ի կողմից։ Տաճարը, որը կարող է տեղավորել մինչև 8200 հավատացյալ, Մերձավոր Արևելքի ամենամեծ եկեղեցին է և տարածքով աշխարհի ամենամեծ արևելյան ուղղափառ եկեղեցին։

## Պատմություն
[ձախից|մինի|ԱՄՆ պետքարտուղար [Մայք Պոմպեո|Մայք Պոմպեոն այցելում է տաճար 2019 թվականի հունվարին։]]
2017 թվականի հունվարին Կահիրեում Սուրբ Պետրոս և Պողոս եկեղեցու վրա 2016 թվականի դեկտեմբերին տեղի ունեցած ահաբեկչական հարձակումից հետո, որի հետևանքով զոհվել է 29 ղպտի քրիստոնյա, Եգիպտոսի նախագահ Աբդել Ֆաթթահ Ալ-Սիսին հանձնարարել է նոր վարչական մայրաքաղաքում կառուցել երկրի ամենամեծ մզկիթը և եկեղեցին, որոնք նախատեսված են որպես համակեցության և ազգային միասնության խորհրդանիշներ: Տասնամյակներ շարունակ եկեղեցիների շինարարությունը Եգիպտոսում սահմանափակվել էր՝ իսլամը չվիրավորելու համար: Սակայն 2017 թվականի օգոստոսին Եգիպտոսի խորհրդարանը վերացրել է նոր եկեղեցիների կառուցմանը խոչընդոտող իրավական սահմանափակումները: Սուրբ Ծննդյան տաճարի շինարարությանը մասնակցել են Եգիպտոսի զինված ուժերի ինժեներները:

Այն բացել են  նախագահ Ալ-Սիսիի և Ալեքսանդրիայի ղպտի պատրիարք Թեոդորոս II-ը 2019 թվականի հունվարի 6-ին: Մայր տաճարի բացման օրը այնտեղ մատուցվել է Սուրբ Պատարագ, որին մասնակցել է մոտ 3000 մարդ: Նույն օրը տեղի է ունեցել Ալ-Ֆաթթահ ալ-Ալիմ մզկիթի բացումը:

## Ճարտարապետություն
Մայր տաճարի դիզայնը ոգեշնչված է Նոյյան տապանից և հավատարիմ է ղպտիական ավանդույթներին: Մայր տաճարը ներառում է պատրիարքական նստավայրը, ընդունելության սրահը, հանդիպումների սրահը և վարչական գրասենյակները: Այն նաև ունի երկհարկանի ստորգետնյա ավտոտնակ և երկու զանգակատուն: Զանգակատունը կառուցված է ղպտիական ոճով:

## Ծանոթագրություններ

Կատեգորիա:2010-ականների ճարտարապետություն
Կատեգորիա:2019 կառուցումն ավարտված շենքեր և կառույցներ
Կատեգորիա:2019 հիմնադրումներ Եգիպտոսում
Կատեգորիա:Ղպտի ուղղափառ եկեղեցի
Կատեգորիա:Տաճարներ
Ալեսսանդրո Ֆերրանտի

**Ալեսսանդրո Ֆերրանտի** (, ), իտալացի դիվանագետ, Հայաստանում Իտալիայի դեսպան։

## Կենսագրություն
Ալեսսանդրո Ֆերրանտին ծնվել է 1970 թվականի օգոստոսի 6-ին, Լ’Աքվիլա քաղաքում։ 1995 թվականին ավարտել է Հռոմի Լուիսի համալսարանի Քաղաքագիտության ֆակուլտետը, իսկ 2009 թվականին՝ Հռոմի Տոր Վերգատա համալսարանի Ներքին և արտաքին անվտանգության գիտությունների ֆակուլտետը։

Դիվանագիտական ծառայության է անցել 2000 թվականի դեկտեմբերի 29-ին՝ երրորդ քարտուղարի կարգավիճակով։ Իր կարիերայի ընթացքում զբաղեցրել է տարբեր պաշտոններ Արտաքին գործերի և միջազգային համագործակցության նախարարությունում՝ աշխատելով Եվրոպայի երկրների գլխավոր վարչությունում, Մշակութային խթանման և համագործակցության գլխավոր վարչությունում, ինչպես նաև պետքարտուղարի տեղակալի և փոխնախարարի հատուկ քարտուղարությունում։

2004 թվականին նշանակվել է Իտալիայի դեսպանության երկրորդ քարտուղար Մեխիկոյում, այնուհետև՝ առևտրային հարցերով առաջին քարտուղար։ 2008 թվականին ծառայել է Գվատեմալայում՝ որպես դեսպանության առաջին քարտուղար և փոխդեսպան։ 2013-2017 թվականներին եղել է Իտալիայի գլխավոր հյուպատոսը Կասաբլանկայում (Մարոկկո), իսկ 2017-2021 թվականներին՝ Իտալիայի դեսպանության առաջին խորհրդական և փոխդեսպան Աթենքում։

2021 թվականին վերադարձել է Հռոմ՝ ստանձնելով Պայմանագրային անձնակազմի բաժնի ղեկավարի պաշտոնը Ռեսուրսների և նորարարության գլխավոր վարչությունում։
2025 թվականի հունվարի 13-ին նշանակվել է Իտալիայի արտակարգ և լիազոր դեսպան Հայաստանի Հանրապետությունում։

Ալեսսանդրո Ֆերրանտին պարգևատրվել է Իտալիայի Հանրապետության Ասպետի շքանշանով (2014)։ Կարաբինիերիների զորքերի պաշտոնաթող լեյտենանտ է։

Ամուսնացած է  տիկին Սարունե Լինարտաիտեի հետ, ունի երկու զավակ՝ Կլոտիլդե և Ումբերտո։ Դաշնակահար է և երաժշտության սիրահար։ Հեղինակ է ռազմավարական ուսումնասիրությունների և ռազմական պատմության վերաբերյալ մի շարք հրապարակումների։

## Ծանոթագրություններ

## Արտաքին հղումներ
*ՀՀ-ում Իտալիայի Հանրապետության արտակարգ և լիազոր դեսպան Ն.Գ. Ալեսսանդրո Ֆերրանտին հանդիպել է Հակակոռուպցիոն կոմիտեի նախագահի հետ
*Իտալիայի նորանշանակ դեսպանն իր հավատարմագրերի պատճենն է հանձնել ՀՀ ԱԳ նախարարի տեղակալին
*Ճանաչողական այցով Շիրակի մարզում է Իտալիայի արտակարգ և լիազոր դեսպան Ալեսսանդրո Ֆերրանտիի գլխավորած պատվիրակությունը

Կատեգորիա:Դեսպաններ ըստ երկրի
Կատեգորիա:Հայաստանի դեսպաններ
La mia risposta

***La mia risposta*** (), իտալացի երգչուհի և երգահան Լաուրա Պաուզինիի հինգերորդ ստուդիական ալբոմը, որը թողարկվել է 1998 թվականի հոկտեմբերի 15-ին *CGD East West ([[Warner Bros.|Warner]]) [[Record label|Records]]* լեյբլում։ Իսպանական երաժշտական շուկայի համար թողարկվել է ալբոմի իսպանալեզու հրատարակությունը, որը կոչվում է *Mi respuesta*։

Եվրոպայում ալբոմի աջակցության և առաջխաղացման համար կազմակերպվել Է *La mia risposta World Tour ’99* շրջագայությունը, որը տեղի է ունեցել 1999 թվականի փետրվարից մինչև ապրիլ։ «*La mia risposta»*-ն այնքան հաջող չէր, որքան նրա նախորդ ալբոմը՝ «*Le cose che vivi»*: 2000 թվականի սեպտեմբերի դրությամբ վաճառվել է 4 մլն օրինակ ամբողջ աշխարհում:

## Ստեղծագործությունների ցանկ
### La mia risposta

### Mi respuesta

## Չարթեր և հավաստագրեր
### Չարթեր

### Հավաստագրում

## Ծանոթագրություններ

Կատեգորիա:1998 ալբոմներ
Կատեգորիա:Ալբոմներ այբբենական կարգով
Կատեգորիա:Իսպանալեզու ալբոմներ
Կատեգորիա:Փոփ ալբոմներ
Tra te e il mare

***Tra te e il mare,*** իտալացի երգչուհի և երգահան Լաուրա Պաուզինիի վեցերորդ ստուդիական ալբոմը, որը թողարկվել է 2000 թվականի սեպտեմբերի 15-ին «CGD East West Records» լեյբլում։ 2001 թվականի հունվարի դրությամբ ալբոմը Իտալիայում վաճառվել է 400 000 օրինակով, իտալական ալբոմների չարթերում հասնելով #2 հորիզոնական:

2000 թվականի սեպտեմբերի 11-ին իսպանական երաժշտական շուկայի համար թողարկվել է ալբոմի իսպանալեզու հրատարակությունը, որը կոչվում էր «Entre tú y mil mares»։ 2-րդ Լատինական Գրեմմիում նա առաջադրվել է «Lավագույն կանացի փոփ վոկալ ալբոմով» և «Lավագույն ալբոմի ձևավորում» անվանակարգերում, իսկ նրա պրոդյուսերները առաջադրվել են «Տարվա պրոդյուսեր» անվանակարգում:

Ամբողջ աշխարհում վաճառվել է ալբոմի 4 000 000 օրինակ:

## Երգացանկ
### Tra te e il mare

### Entre tú y mil mares

## Չարթեր և հավաստագրեր

### Շաբաթական չարթեր

### Տարեկան չարթեր

### Վաճառք և սերտիֆիկացում

## Ծանոթագրություններ

Կատեգորիա:2000 ալբոմներ
Կատեգորիա:Ալբոմներ այբբենական կարգով
Կատեգորիա:Իսպանալեզու ալբոմներ
Կատեգորիա:Փոփ ալբոմներ
Պունտա-Լա-Մարմորա

**Պունտա-Լա-Մարմորա** (), նաև պարզապես **Լա-Մարմորա** (), լեռ, որը գտնվում է Ջենարջենտու լեռնաշղթայում՝ Սարդինիա կղզում (Իտալիա)։

## Անվան ծագումնաբանություն
Գագաթը անվանակոչվել է գեներալ և գիտնական Ալբերտո Ֆերերո դելլա Մարմորայի անունով, ով կղզին նկարագրել է երկու գիտական ​​և գրական աշխատություններում։ Սարդիներենում լեռան անվանումը *Perda Crapìas* է, որը նշանակում է «բաժանված, ճաքճքած քարեր», քանի որ ապարները հակված են փշրվելու։

## Աշխարհագրություն
Լեռան գագաթը գտնվում է Դեզուլո և Արցանա կոմունաներում, Նուորո գավառում, Բարբաջա լեռնային շրջանում: 1834 մետր բարձրությամբ Պունտա-Լա-Մարմորան Սարդինիայի ամենաբարձր կետն է:

Լեռը կազմող ապարները հիմնականում թերթաքարային են, մետամորֆային բնույթի և թվագրվում են պալեոզոյան դարաշրջանին:

Գագաթնակետը կլորավուն է և մերկ, սակայն լանջերը մասամբ ծածկված են որոշակի խոտաբույսային և թփային բուսականությամբ։ Արևմտյան կողմում է գտնվում կենիի *(Taxus baccata)* փոքրիկ պուրակ։

Պարզ օրերին գագաթնակետից բացվում է ափամերձ գծի մեծ մասի տեսարան։ Կարող եք նաև տեսնել հարավային Կորսիկայի լեռները, Կալիարիի բլուրները և կղզին շրջապատող ծովերը։

## Կլիմա
Ձմռանը ձյունը հաճախ է լինում, միջինում ձյան շերտի հաստությունը գերազանցում է երկու մետրը։ Հունվար և փետրվար ամիսներին ամենաշատն են ձյան տեղումները, և ձյան ծածկույթի պահպանությունը միշտ ուշագրավ է։ Ձմեռային և գարնանային ձյունը երբեմն ստեղծում է ձյունածածկ դաշտեր, որոնք շարունակվում են մինչև հունիսի վերջ։ Գագաթնակետին քամիները սովորաբար ուժեղ են՝ 100 կմ/ժ-ից ավելի արագությամբ։

## Բուսական և կենդանական աշխարհ
Կլիմայի առանձնահատկությունը թույլ է տալիս գոյատևել լեռնային բնորոշ բուսական աշխարհին։ Ամենատարածված տեսակը գետնատարած գիհին է, որը հաճախ աճում է ճռճռուկի, ուրցի, սարդինական-կորսիկական մանուշակի և բարձրահասակ ռայգրաս բույսի հետ։ Քամոտ տարածքներում հանդիպում են նաև հարթեցված փայծաղախոտ, ոսկեվարսակ, շյողախոտ և փետուրախոտ։ Ժայռերի մեջ աճում են այնպիսի տեսակներ, ինչպիսիք են սարդինական-կորսիկական քարբեկը, պազնիկը, անտառային փայծաղախոտը, ճշմարիտ մեխակը, արենարիան, հյուսիսային քարաբույսը և մատնունին։

Կենդանական աշխարհը ներկայացված է ոսկեարծվով և մուֆլոնով, որոնք ապրում են այս լեռներում։

## Ծանոթագրություններ

## Արտաքին հղումներ
* Punta La Marmora, ինչպես հասնել արշավին, Սարդինիա ուղևորության մասին

Կատեգորիա:Եվրոպայի լեռներ
Կատեգորիա:Իտալիայի լեռներ
ՏՕԶ-16

**ՏՕԶ-16** — սովետական մեկլիցքավորմամբ փոքր տրամաչափի կարաբին, որը նախատեսված է թռչունների և մանր մորթատու կենդանիների արդյունագործական և սիրողական որսի համար։

## Պատմություն
Ստեղծվել է 1956-1957 թվականներին Տուլայի զենքի գործարանում կոնստրուկտորական կոլեկտիվի (կոնստրուկտորներ Գ. Պ. Նոսկով, Վ. Ի. Չուվախին, Վ. Պ. Օգնև) կողմից՝ Վ. Լ. Չեռնոպյատովի ղեկավարությամբ։

Կարաբինը մշակվել է ՏՕԶ-8Մ սպորտային հրացանի կառուցվածքի հիման վրա՝ հաշվի առնելով ՏՕԶ-11 որսորդական հրացանի արտադրության և շահագործման փորձը։ ՏՕԶ-8Մ-ից փոխառվել են ՏՕԶ-16-ի 59 դետալներից և հանգույցներից 16-ը։

1965 թվականին ՏՕԶ-16-ի արժեքը կազմել է 16 ռուբլի։

## Կառուցվածք
Կարաբինն ունի երկայնակի սահող պտտվող փակաղակ՝ ապահովիչով: Հարվածային մեխանիզմը հարվածիչի տիպի է և տեղադրված է փակաղակում։ Ձգանային մեխանիզմը նախազգուշացումով տեղադրված է փողատուփում։ Հարվածիչի լարումը կատարվում է փակաղակը դեպի առաջ դիրք տեղաշարժելիս։ Ապահովիչը՝ կոճակային տիպի է, և փակում է հարվածիչի ֆիքսիչը։

ՏՕԶ-16-ի նշանոցը բաղկացած է սեղանաձև դիտանշանից և բաց սեկտորային նշանոցից՝ մինչև 250 մետր կարգավորումներով։

Փողը ներճնշված է փողատուփի կորպուսի մեջ, ունի կոնաձև տեսք՝ փողային կտրվածքի մասում հաստացումով և առջևի ծայրում՝ մեխանիկական վնասվածքներից պաշտպանող փորվածքով։ Մինչև 1984 թվականը փողի խողովակում կար չորս աջակողմյան կտրվածք (կտրվածքի քայլը՝ 350 մմ), իսկ 1984 թվականից՝ վեց աջակողմյան կտրվածք (կտրվածքի քայլը՝ 400 մմ)։

Կոթը՝ կիսաատրճանակային ձևի, առանց այտի համար նախատեսված ելուստի, պատրաստված է հատուկ մշակված կեչուց (հայտնի են նաև այս մոդելի հրացանների պատրաստման դեպքեր՝ հաճարենուց պատրաստված կոթով) և լաքապատ է։ Մետաղական դետալների արտաքին մակերեսները ծածկված են քիմիական օքսիդացմամբ։

Ընդհանուր առմամբ, կարաբինը անխափան և հուսալի է աշխատանքում, պարզ է կառուցվածքով և հարմարավետ է օգտագործման մեջ։ Սակայն, փակաղակի քանդումը և հավաքումը պահանջում են հատուկ գործիք, ինչը բարդացնում է դրա շահագործումը արդյունագործական որսի պայմաններում։

## Տարբերակներ և ձևափոխումներ
* **ՏՕԶ-16-01**-ը ТОЗ-16-ի տարբերակն է՝ սեկտորային նշանոցով և օղակաձև դիտանշանակալիչով ուղղանկյուն դիտանշանով։ Կոթը՝ պլաստմասսայե հետնակապով։ Թողարկվել է 1977 թվականից։
* **ՏՕԶ-16-02**-ը ТОЗ-16-01-ի տարբերակն է՝ կոթի վրա ռետինե հետնակապ-ամորտիզատորով։

## Ծանոթագրություններ


## Գրականություն
* Промысловый однозарядный карабин ТОЗ-16 // Охотничье, спортивное огнестрельное оружие. Каталог / под ред. И. М. Михалева. М., 1958. стр.42-43
* Промысловая однозарядная винтовка ТОЗ-16 // Спортивно-охотничье оружие и патроны. Бухарест, "Внешторгиздат", 1965. стр.38-39
* 

## Արտաքին հղումներ
* ТОЗ-16 на wikihunt.ru

Կատեգորիա:1957 հիմնադրումներ
Կատեգորիա:1957 հիմնադրումներ ԽՍՀՄ-ում
Կատեգորիա:Զենք այբբենական կարգով
Տակիս Զենեթոս

**Տակիս Պանայոթիս Զենեթոս** (, ), հույն ճարտարապետ։ Աշխատել է մոդեռն ոճով։

## Կյանք և ստեղծագործություն
Տակիս Զենեթոսը գեղարվեստական կրթությունը ստացել է Փարիզի գեղարվեստի դպրոցում, որն ավարտել է 1954 թվականին։  Նրա իրականացրած նախագծերից առավել հետաքրքիր են Կավուրիում և Գլիֆադում կառուցված վիլլաները (ցավոք, երկուսն էլ ավերված են)։ Հատկապես ուշագրավ են այս շենքերի ցցված տեռասները։ Հունաստանի ամենամեծ գարեջրատան՝ Ֆիքսի շենքն է։ Ընդհանուր առմամբ, ճարտարապետի նախագծերի հիման վրա կառուցվել է ավելի քան 120 շենք։
1977 թվականին Տակիս Զենետոսը ինքնասպան է եղել՝ ցատկելով Կոլոնակիում գտնվող իր գրասենյակի պատուհանից։

## Լավագույն աշխատանքներ
* Գարեջրագործական «Fix» գործարանը (մասամբ քանդվել է, ներկայում վերականգնվում է)
* *Վիլլա Կավուրիում*, 1961 թվական (քանդվել է)
* *Բնակարաններ Ամալիասում*, Աթենք (Ազգային զբոսայգու մոտ)
* Լիկավիտ թատրոն, 1965 թվական
* *«Էլեկտրոնային ուրբանիզմ» (նախագիծ)*
* *«Մեդրանո» ռեստորան (նախագիծ)*
* «Կլոր դպրոցը» Ագիոս Դիմիտրիոսում, 1969 թվական (վերականգնվել է 2000 թվականին)
* *Վիլլա Գլիֆադայում* (քանդվել է)

## Պատկերասրահ
* Տ. Զենեթոսի նախագծերը
* Ճարտարապետ Տ. Զենեթոսի աշխատանքների պատկերներ, այդ թվում ՝ ''Վիլլա Գլիֆադում'' և ''Բնակարաններ Ամիլիասում''
* Տեսարան դեպի Տ․ Զենեթոսի «Կլոր դպրոցը»
* ''Վիլլա Կավուրիում''

## Գրականություն
* Kalafati, Eleni und Papalexopoulos, Dimitris: ΤΑΚΗΣ ΖΕΝΕΤΟΣ ΨΗΦΙΑΚΑ ΟΡΑΜΑΤΑ ΚΑΙ ΑΡΧΙΤΕΚΤΟΝΙΚΗ, Libro Athen 2006
* Kalafati, Eleni und Papalexopoulos, Dimitris: Takis Zenetos. Visioni digitali, architetture costruite, Edistampa 2006

## Ծանոթագրություններ
Կուրես

**Կուրես** (Կուրիս, , սաբին․՝ *curis* — «առևտուր»), հին քաղաք, ապա սաբինների բնակավայրը։

## Պատմություն
Քաղաքը կապված է հին հռոմեական պատմության հետ որպես Տիտուս Տատիոս թագավորի ծննդավայր, որը, ըստ լեգենդի, հիմնադրել է սաբինական Կվիրինալ բնակավայրը, և Նումայի, որից, ըստ Լիվիոսի, առաջացել են կվիրիտները (Curites, ): Կվիրիտների անունն ինքնին, ըստ հին հեղինակների մեծ մասի (Ստրաբոն և ուրիշներ), ծագում է Կուրես անունից։

Այն գտնվում էր Վիա Սալարիայի ձախ կողմում, Տիբերի ձախ ափից մոտավորապես 3 մղոն և Հռոմից 24 մղոն հեռավորության վրա։ Չնայած հնագիտական ​​պեղումները բացահայտել են ուշ բրոնզի դարի մի շարք արտեֆակտներ, տարածքում առաջին մշտական ​​բնակավայրը, ըստ երևույթին, առաջացել է մ.թ.ա. 9-րդ դարի վերջին։

Հին արվեստի իտալական հանրագիտարանը Կուրեսի նվաճումը թվագրում է մ.թ.ա. 290 թվականը՝ քաղաքի գրավման պատիվը վերագրելով Մանիուս Կյուրիուս Դենտատուսին։ Նույն թվականին Կուրեսի բնակիչները ստանում են Հռոմեական քաղաքացիություն՝ առանց քվեարկելու իրավունքի (): Վիմագրության մեջ նշվում է, որ մ.թ.ա. 2-րդ դարում Կուրեսը կուտակել էր զգալի հարստություն, սակայն վաղ կայսերական շրջանի փաստաթղթերում այն ​​արդեն գրված է որպես աննշան վայր։ Այս ժամանակահատվածներում, նախ Սուլլայի, ապա Կեսարի գահակալության ժամանակ, հռոմեացի գաղութարարների զգալի մասը տեղափոխվում է Կուրես։ Քաղաքի մասին վիմագրական հիշատակումները որպես Կուրես Սաբինիի () թվագրվում են առնվազն մ.թ. 4-րդ դարով։ Քրիստոնեության տարածումից հետո Կուրեսը այս կրոնի կարևոր կենտրոնն էր, ինչի մասին վկայում են Կուրեսի եպիսկոպոսների մասին հիշատակումները։ Քրիստոնեական աղբյուրների համաձայն՝ Սուրբ Տիբուրտիոսի, Հիակինթի և Ալեքսանդրի գերեզմանատունը գտնվել է Կուրեսի տարածքում։ Կուրեսի թեմը գոյություն է ունեցել մ.թ. 4-րդ դարի երկրորդ կեսից մինչև մ.թ. 6-րդ դարի վերջը։ Հռոմի պապ Գրիգոր I-ի նամակը ցույց է տալիս, որ 593 թվականին Կուրեսն արդեն ավերակների մեջ էր՝ լքված իր բնակիչների կողմից։ Սա, հավանաբար, պայմանավորված էր լանգոբարդների ասպատակություններով, որոնք թալանել էին Իտալիայի այս շրջանը։

Կուրես Սաբինայի հիշատակը պահպանվել է իտալական Կոռեզե բնակավայրի անունով (այժմ Ֆարա ին Սաբինա կոմունայի մաս է կազմում), որի մոտակայքում, Արչիի մոտ, Բերտրան դը Շոպին հայտնաբերել է չամրացված քաղաքի ավերակներ։ Հայտնագործությունը տեղի է ունեցել 1769 թվականին: Պեղումները ցույց են տվել, որ քաղաքը գտնվում էր երկու գագաթ ունեցող բլրի վրա: Արևմտյան գագաթը զբաղեցնում էր նեկրոպոլը, իսկ արևելյան միջնաբերդը՝ գագաթների միջև, որի զարգացման հիմնական մասը գտնվում էր։ 1874-1875 թվականների պեղումների ժամանակ հայտնաբերվել են կենտրոնական տաճարի, ֆորումի և մի քանի մասնավոր տների մնացորդներ։

Մեկ դար անց պեղումների արդյունքում բացահայտվել են ավելի վաղ շրջանի շենքերի մնացորդներ՝ վաղ երկաթի դարաշրջանի թեթև խրճիթներ և ախոռներ, ինչպես նաև մ.թ.ա. 7-րդ դարի խեցեղեն։ Հնագետները նաև հայտնաբերել են Հռոմեական Հանրապետության և Կայսերական ժամանակաշրջանի շենքերի մնացորդներ, այդ թվում՝ թերմեր և թատրոն։

## Ծանոթագրություններ

## Գրականություն
* 
* 
* 

Կատեգորիա:Հին Հռոմի քաղաքներ
Հյուսիսային Ամերիկայի քաղաքային խոշոր ագլոմերացիաների ցանկ

[right|thumb|[Մեխիկո]]
[right|thumb|[Նյու Յորք]]
[right|thumb|[Լոս Անջելես]]
[right|thumb|[Չիկագո]]
[thumb|[Տորոնտո]]
[right|thumb|[Վաշինգտոն ԿՇ|Վաշինգտոն]]
[thumb|[Սան Ֆրանցիսկո]]
[right|thumb|[Բոստոն]]
[right|thumb|[Դալաս]]
[right|thumb|[Հյուսթոն]]
Ստորև ներկայացված է **[[Հյուսիսային Ամերիկա]]յի [[քաղաքային ագլոմերացիա|քաղաքային խոշոր ագլոմերացիաների]] ցանկը**։ Վերջինս ներառում է Հյուսիսային Ամերիկա մայրցամաքի քաղաքային 50 ամենախոշոր ագլոմերացիաները, իսկ ցանկը կազմվել է «CityPopulation.de»-ի կամ «Demographia»-ի տվյալների հիման վրա։ «Demographia»-ն իր տվյալները կիրառելիս հաշվի է առնում քաղաքների բուն քաղաքային տարածքները, որն իր սահմաններով շատ ավելի նեղ հասկացություն է, քանի «քաղաքային ագլոմերացիան»։ Վերջինս սովորաբար ներառում է նաև անդրքաղաքային տարածքները։

## Տես նաև
* Հյուսիսային Ամերիկայի քաղաքների ցանկն ըստ բնակչության թվաքանակի

## Ծանոթագրություններ

Կատեգորիա:ԱՄՆ-ի բնակչություն
Կատեգորիա:Հյուսիսային Ամերիկայի աշխարհագրություն
Կատեգորիա:Հյուսիսային Ամերիկայի ժողովրդագրություն
Կատեգորիա:Մեքսիկայի բնակչություն
Աշխարհի ամենափոքր զբոսայգի

**Աշխարհի ամենափոքր զբոսայգի**, զբոսայգի, գտնվում է Ճապոնիայի Սիձուոկա պրեֆեկտուրայի Նագաիձումի քաղաքում։

## Պատմություն
ձախից|մինի|200x200փքս|Զբոսայգին գտնվում է Նագաիձումիի Կենտրոնական փողոցի (長泉中央通り) և մի նեղ փողոցի միջև գտնվող փոքրիկ տարածքում։
Զբոսայգին ստեղծվել է 1988 թվականին՝ ճանապարհաշինության ընթացքում առաջացած ավելորդ տարածքը օգտագործելու նպատակով։ Ունի 0.24 մ² քառակուսի տարածքում կա, փայտե նստարան, ծաղիկների փորագրությամբ սև քարե տախտակ և մի քանի բույսեր։ Այգին ավելի փոքր է, քան Օրեգոն նահանգի Պորտլենդ քաղաքի Միլ Էնդս փարքը, որը նախկինում Գինեսի ռեկորդների գրքում գրանցված է եղել որպես աշխարհի ամենափոքր զբոսայգի։ 

Նագաիձումի քաղաքը նախկինում հայտարարել է, որ մտադրություն չունի դիմելու «Գինեսի ռեկորդների գրքին», քանի որ «զբոսայգին» տեխնիկապես զբոսայգի չէ, այլ ճանապարհի մի հատված։ Սակայն 2024 թվականին քաղաքային իշխանությունները պաշտոնապես փոխել են տարածքի կարգավիճակը՝ այն հայտարարվելով զբոսայգի, և սկսել են աշխարհի ռեկորդին դիմելու գործընթացը։ Դիմելու վճարը կազմել է շուրջ 2,5 միլիոն իեն (մոտ 16 500 ԱՄՆ դոլար), իսկ անհրաժեշտ միջոցները հավաքվել են «Հայրենի հարկի» համակարգի միջոցով։ 2025 թվականի հունվարին անցկացված չափագրությամբ պարզվել է, որ տարածքը կազմում է 0,24 մ² (370 ք․ դյույմ)։ Դրանից հետո քաղաքային իշխանությունները պաշտոնապես հայտարարել են տարածքը զբոսայգի։

Զբոսայգին ճանաչվել է Գինեսի ռեկորդակիր, և փետրվարի 25-ին Նագաիձումիի քաղաքապետարանում անցկացվել է պարգևատրման արարողություն։

## Ծանոթագրություններ

Կատեգորիա:1988 հիմնադրումներ Ճապոնիայում
Կատեգորիա:Գինեսի գրքի ռեկորդակիրներ
Դանիել Մալդինի

**Դանիել Մալդինի** (, ), իտալացի ֆուտբոլիստ, որը խաղում է որպես հարձակողական կիսապաշտպան Սերիա A-ի «Ատալանտա» և Իտալիայի ազգային հավաքականի կազմում։ Նա «Միլանի» նախկին պաշտպան և ավագ Պաոլո Մալդինիի որդին է։

## Կարիերա
Դանիել Մալդինին ծնվել է «Միլանի» հայտնի պաշտպան Պաոլո Մալդինիի և վենեսուելացի մոդել Ադրիաննա Ֆոսայի ընտանիքում։ Նրա ավագ եղբայրը՝ Քրիստիանը, նույնպես ֆուտբոլիստ է։ Նրա պապը՝ Չեզարեն, հայտնի ֆուտբոլիստ և մարզիչ էր։

Դանիելը «Միլանի» ֆուտբոլային ակադեմիայի սան է։ Մեծահասակների թիմում նորամուտը նշել է 2020 թվականի փետրվարի 2-ին՝ Սերիա A-ի «Վերոնայի» դեմ խաղում, երբ երկրորդ խաղակեսում փոխարինել է Սամու Կաստիլեխոյին: Նա դարձել է «Միլանի»՝ 21-րդ դարում ծնված առաջին ֆուտբոլիստը, որը խաղացել է ակումբի կազմում Սերիա A-ի խաղում: 2021 թվականի սեպտեմբերի 25-ին Մալդինին խփել է իր առաջին գոլը «Միլանի» կազմում՝ «Սպեցիայի» դեմ արտագնա խաղում։ 2021/22 մրցաշրջանի ավարտին նա դարձել է Իտալիայի չեմպիոն։ Այսպիսով, Մալդինիների ընտանիքը դարձել է Իտալիայում առաջինը, որի ներկայացուցիչները երեք սերունդների ընթացքում դարձել են Իտալիայի չեմպիոն։

2019 թվականին Մալդինին նորամուտն է նշել Իտալիայի երիտասարդական հավաքականի կազմում։ Մոր շնորհիվ նա իրավունք ունի խաղալու Վենեսուելայի ազգային հավաքականում։

2022 թվականի հուլիսի 29-ին «Միլանի» հարձակվող Դանիել Մալդինին վարձավճարով միացել է «Սպեցիային»: 2022 թվականի նոյեմբերի 5-ին նա գոլ է խփել «Սպեցիայի» կազմում Սերիա A-ի «Միլանի» դեմ խաղում: Ընդհանուր առմամբ, 2022/23 մրցաշրջանում «Սպեցիայի» կազմում նա անցկացրել է լիգայի 18 խաղ և խփել երկու գոլ:

2023 թվականի հուլիսին նա վարձավճարով միացել է Սերիա A-ի «Էմպոլի» ակումբին։ 2024 թվականի հունվարին նա վարձավճարով տեղափոխվել է «Մոնցա»՝ մինչև 2023/24 մրցաշրջանի ավարտը։

2025 թվականի փետրվարի 1-ին նա «Մոնցայից» մշտական հիմունքներով տեղափոխվել է «Ատալանտա»։

2024 հոկտեմբերի 14-ին ՈՒԵՖԱ Ազգերի Լիգայի Իսրայելի դեմ խաղում Դանիել Մալդինին դուրս է եկել փոխարինման և պապից ու հորից հետո դարձել Մալդինիների ընտանիքի՝ ազգային հավաքականում խաղացած երրորդ անդամը։

## Նվաճումներ
**«Միլան»**

* Իտալիայի չեմպիոն ՝ 2021/22

## Ելույթների վիճակագրություն

## Նշումներ

## Ծանոթագրություններ

## Արտաքին հղումներ
* Պրոֆիլը «Միլանի» կայքում

Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Սպեցիայի ֆուտբոլիստներ
Շվարցհոռն

**Շվարցհոռն կամ Կորնո Ներո** (, ), լեռնագագաթ Իտալիայում, ծովի մակարդակից 4322 մետր բարձրության վրա, Ապենինյան Ալպերում, Մոնտե Ռոզա լեռնազանգվածում։ Շվարցհորնը գտնվում է Վալլե դ'Աոստա և Պիեմոնտ շրջանների սահմանագծում։

## Ֆիզիկա-աշխարհագրական բնութագիր
Շվարցհորնը գտնվում է Իտալիայում, Շվեյցարիայի հետ սահմանից երկու հարյուր մետր հարավ, Վալե դ'Աոստա և Պիեմոնտ շրջանների հատման կետում (Վերչելլի նահանգ): Շվարցհորնից հյուսիս հատվում է Լյուդվիգսհյոհեն, որը նրանից բաժանված է Ցյուրբրիգենյոխ լեռնանցքով (), որի բարձրությունը ծովի մակարդակից 4271 մետր է: Շվարցհորնից հարավ գտնվում է Պիրամիդեն-Վինսենթ գագաթը: Ցյուրբրիգենյոխ լեռնանցքից Շվարցհորնի թեքությունը բավականին զառիթափ է (թեքությունը հասնում է 50°-ի), բայց համեմատաբար հեշտ է երթևեկել մեղմ եղանակային պայմաններում: Արևելքում Շվարցհորնն ունի զառիթափային ժայռ, որից սկիզբ է առնում Պիոդե սառցադաշտը: Մյուս կողմերում գագաթներն ավելի մեղմ է:

## Վերելքներ
Շվարցհորնի առաջին վերելքը կատարվել է լեռնագնացներ Մարկո Մալիոնիի և Ալբերտ դե Ռոտշիլդի կողմից՝ լեռնային ուղեկցորդներ Էդուարդ Կուպելինի, Նիկոլաուս Կնուբելի և Պիտեր Կնուբելի ուղեկցությամբ, 1873 թվականի օգոստոսի 18-ին։

Դեպի գագաթ վերելքները սովորաբար կատարվում են Մոնտե Ռոզա լեռնազանգվածի (Պիկ Դյուֆուր, Զումշտայնշպիցե, Պարրոտշպիցե, Լյուդվիգշյոե) բարձրանալու հատվածներում և UIAA դասակարգման համաձայն դասակարգվում են որպես II-III կարգի վերելք։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ալպերի լեռներ
Կատեգորիա:Իտալիայի լեռներ
Կատեգորիա:Շվեյցարիայի լեռներ
POV (երգ)

**«POV»** (հապավում, **point of view** (թարգմ.` տեսակետ), ամերիկացի երգչուհի Արիանա Գրանդեի երգը իր «Positions» վեցերորդ ստուդիական ալբոմից (2020): Այն թողարկվել է ԱՄՆ-ի Adult contemporary ռադիոյով 2021 թվականի ապրիլի 19-ին որպես ալբոմի երրորդ սինգլ։  Ալբոմի թողարկումից հետո սինգլը դեբյուտացվել է ամերիկյան Billboard Hot 100-ում 40 համարի ներքո՝ ավելի ուշ հասնելով 27-րդ հորիզոնականին։  Նա զբաղեցրել է երրորդ տեղը ԱՄՆ-ի հիմնական հոսքի լավագույն 40-ում և օգնել է Գրանդեին դառնալ առաջին կատարողը, որը միանգամից երեք հիթ է հրապարակել չարթի պատմության լավագույն տասնյակում: Բացի այդ, երգը ընդգրկվել է Իռլանդիայի, Նոր Զելանդիայի, Պուերտո Ռիկոյի և Մեծ Բրիտանիայի հիթ-շքերթների թոփ-20-ում, ինչպես նաև Rolling Stone Թոփ 100 հիթ-շքերթի առաջին տասնյակում։  Երգի պարային քնարական տեսահոլովակը, որը նկարահանվել է ռեժիսոր X-ի կողմից, թողարկվել է 2021 թվականի ապրիլի 30-ին՝ նվիրված «Positions»-ի վեցամսյա տարեդարձին։  Կենդանի կատարմամբ երաժշտական տեսահոլովակը թողարկվել է 2021 թվականի հունիսի 21-ին։

## Պատմություն
2020 թվականի հոկտեմբերի 24-ին Գրանդեն հրապարակել է դիրքերի թրեքլիստը սոցիալական ցանցերում՝ ցուցադրելով «POV»-ը որպես ալբոմի տասնչորսերորդ և վերջին թրեքը։

«POV»-ը ռիթմ-բլյուզ ոճի բալլադ է՝ հանգիստ գործիքավորմամբ՝ թավջութակի և ալտի ուղեկցությամբ։  Այն տևում է երեք րոպե և քսանմեկ վայրկյան և գրված է րոպեում 132 հարված տեմպով մի մաժոր տոնայնության մեջ, մինչդեռ Գրանդեի վոկալը տատանվում է ցածր B♭3 նոտայից մինչև բարձր G5 նոտա։  Երգը բացվում է անձրևի ձայնային էֆեկտներով։  Վերջին տողում Գրանդեի ձայնը հետևում է իջնող մեղեդիին, երբ երաժշտությունը հանդարտվում է։

Քնարական առումով երգը ուսումնասիրում է սիրեցյալի հետ տեղերը փոխելու գաղափարը և այն, թե ինչպես սերը կարող է հարթել ակնհայտ թերությունները: Թրեքում Գրանդեն նշում է, թե որքան խորն է հասկանում և սիրում իրեն իր սիրեցյալը՝ Դալթոն Գոմեսը, որքան ավելի հասկանալի և պաշտված է զգում երգչուհին նրա աչքերով, ինչպես նաև նրա անապահովությունը, նորից հարաբերություններ սկսելու սկզբնական վախը և ինչպես Գոմեսը օգնեց նրան հաղթահարել դա։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Արիանա Գրանդեի երգեր
Չա Ին-հա

**Չա Ին-հա** (;), հարավկորեացի դերասան, որն առավել հայտնի է «Բանկիրը», «Մաքուր՝ հիմա կրքով» և «Թերություններով մարդիկ» հեռուստասերիալներում իր դերերով։ Նա նաև «Surprise U» դերասանական խմբի անդամ էր։

## Կենսագրություն
Չա Ին Հա-ն ծնվել է Լի Ջե Հո անունով 1992 թվականի հուլիսի 15-ին Սինչոնում։ Նա իր դերասանական կարիերան սկսել է 2017 թվականին՝ որպես «Surprise U» խմբի հինգ անդամներից մեկը։ Նա նաև նկարահանվել է «Դու, իմ խորքում*»* կարճամետրաժ ֆիլմում։ Նա շարունակել է մարմնավորել Հվանգ Ջե Մինի դերը «Մաքրության մոլուցքով» ֆիլմում, և նկարահանվել է «Դու էլ մարդ ես» և «Սիրո ջերմաստիճան» դրամաներում։ Մահից աառաջ նա մարմնավորում էր Ջու Վոն Սոկին «Մարդիկ թերություններով» հեռուստասերիալում։

### Մահ
Չան մահացել է 2019 թվականի դեկտեմբերի 3-ին՝ պատճառն անհայտ է։ Նրա մենեջերը դերասանին մահացած է գտել Սեուլի Գանգնամ շրջանում գտնվող իր տանը։ Չայի գործակալությունը՝ Fantagio-ն, խորհուրդ է տվել չտարածել նրա մահվան մասին «լուրեր և ենթադրական լուրեր»՝ ընտանիքի նկատմամբ հարգանքից ելնելով, և հայտարարել է, որ նրա հուղարկավորությունը կլինի մասնավոր։ Ոստիկանության խոսնակը հայտարարել է, որ Չան «կտակ կամ վերջին ուղերձ» չի թողել, և որ նրա ընտանիքը խնդրել է, որ դիահերձում չանցկացվի։

«Նյու Յորք Թայմս»-ը, «The Guardian»-ը և «Deadline.com»-ը նրա մահը համեմատել են Սոլլիի և Գու Հա Ռաի մահի հետ, որոնք նույնպես մահացել էին երիտասարդ տարիքում երկու ամիս առաջ։ «Կորեա Թայմս»-ը հայտնել է, որ մտահոգություններ են առաջացել ինքնասպանությունների կրկնօրինակների վերաբերյալ։

## Ֆիլմագրություն
### Հեռուստատեսություն

## Ծանոթագրություններ

Կատեգորիա:Դերասաններ այբբենական կարգով
Կատեգորիա:Կինոդերասաններ
Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացիներ
Կատեգորիա:Հարավկորեացի երգիչներ